**ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να αντιστοιχίσετε τα στοιχεία της στήλης Α με στοιχεία της στήλης Β. Δύο (2) στοιχεία της στήλης Β περισσεύουν.

|  |  |
| --- | --- |
| Α | Β |
| 1. πρώτος ελληνικός αποικισμός 2. μετοίκιο 3. μάχη στη Χαιρώνεια 4. ίδρυση της Ρώμης 5. ίδρυση συμβουλίου του αυτοκράτορα | α. αθηναϊκός φόρος  β. Φιλίππος Β΄  γ. Αλέξανδρος  δ. Ετρούσκοι  ε. ίδρυση Πανιώνιου  στ. Γάιος Γράκχος  ζ. Οκταβιανός |

(μονάδες 5)

**(ΙΙ)** Να χαρακτηρίσετε τις ακόλουθες προτάσεις ως προς την ορθότητα της ιστορικής πληροφορίας, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Το πολιτικό σύστημα στην αρχαία Αίγυπτο μπορεί να θεωρηθεί θεοκρατικό.

2. Στους Μυκηναίους συναντούμε για πρώτη φορά μια μορφή πρώιμης δημοκρατίας.

3. Τα ελληνικά φύλα που μετανάστευσαν στη διάρκεια του πρώτου ελληνικού αποικισμού δεν απέκτησαν μόνιμη εγκατάσταση στους νέους τόπους.

4. Τη Θηβαϊκή ηγεμονία ακολούθησε η μακεδονική.

5. Ο Κάτων ο Τιμητής, λόγω της βαθιάς ελληνικής παιδείας του, ευνοούσε την επιρροή του ελληνικού πνεύματος στη ζωή των Ρωμαίων.

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *θεωρικά* (μονάδες 6), *δήμαρχοι* (Res publica) (μονάδες 9).

**Μονάδες 15**